Rodos

Za ostale upotrebe, pogledajte Rodos (razvrstavanje). Rodos (grčki: Ρόδος) najveće je od dodekaneških ostrva i najistočnije od velikih grčkih ostrva u Egejskom moru. Ostrvo se nalazi 18 kilometara zapadno od Turske, između grčkog kopna i ostrva Kipar. Površina ostrva je oko 1,4 hiljada km². Procenjuje se da je Rodos 2004. imao 130.000 stanovnika, od kojih je većina živela u gradu Rodosu, glavnom ekonomskom i kulturnom centru. Rodos je glavni grad Distrikta Dodekanezi i Provincije Rodos, koja takođe obuhvata i obližnja ostrva Symi, Tilos, Halki i Kastellorizo. Istorijski gledajući, grad je poznat po Kolosu sa Rodosa, jednom od Sedam svetskih čuda. Srednjevekovni grad Rodos je pod zaštitom Svjetske baštine. Geografija Ostrvo Rodos je u obliku vrha strele, 79,7 km dug i 38 km širok sa ukupnom površinom od 1398 km² i obalnom dužinom od 220 km. Grad Rodos se nalazi na najsevernijoj tački ostrva, uključujući mesto antičke i današnje komercijalne luke. Glavni aeorodrom je Diagoras Međunarodni aerodrom koji se nalazi 14 km jugozapadno od grada. Flora i fauna su bliže povezane sa Turskm florom i faunom nego sa Grčkom. Unutrašnjost ostrva je planinska i slabo naseljena, prekrivena šumom turskog bora (Pinus brutia) i obilnim životinjskim svetom uključujući i rodoškog jelena. U središtu ostrva se nalazi dolina Petaludes, ili Dolina leptirova, gde se tigrasti leptirovi skupljaju tokom leta. U neposrednoj blizini je i planina Attavyros, na kojoj je najviša tačka ostrva (1215 m). Dok su obale kamenite, postoje obradivi pojasi gde se uzgaja limun, vinova loza, povrće ... Osim grada Rodos, vredne atrakcije su i sela Faliraki, Lindos, Arhangelos, Afandou, Koskinou, Embona i Trianta. Ekonomija celog ostrva je okrenuta turizmu, glavnom izvoru prihoda.